
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на на основание Заповед РД-239/30.09.2015 г. на Директора на РИОСВ – Монтана цех за производство на заварени тръби и метални изделия в гр. Лом, ул. „Индустриална” №1 с оператор „ХЪС” ЕООД, гр. Пловдив
Извършената на 02.10.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Основната дейност на фирмата е производство на електрозаварени стоманени тръби.
На обекта се извършва само дейност по предварително съхраняване на мястото на образуване на отпадъци. Проверени са начините на съхраняване на производствените отпадъци, при което се констатира че на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхраняваните отпадъци. В производствените цехове на мястото на образуване на съответния отпадък има осигурени съдове, еднозначно обозначени. На обекта ежемесечно се води отчетност на количествата генерирани отпадъци в заверената от РИОСВ – Монтана отчетна книга за отпадъци, заведена по реда на Наредба №1/2014 г.  
Предаване на отпадъците за последващо третиране се извършва само въз основа на сключени писмени договори на фирми, притежаващи необходимите документи по чл. 35 от ЗУО. 
На територията на обекта е въведена система за разделно събиране на отпадъци от хартия и картон, пластмаса и метали в изпълнение на задърженията по чл. 33, ал. 2 от ЗУО.

Водоснабдяването на обекта с вода за питейни нужди се осъществява на база сключен с “ВиК” ООД, гр. Монтана договор. На дружеството е издадено от Директора на БДДР-Плевен разрешително за водовземане чрез съществуващо водовземно съоръжение. Вода за технологични нужди не се използва. От дейността на предприятието се формира смесен поток битово-фекални отпадъчни и дъждовни води, които се заустват в р. Лом, за което дружеството притежава Разрешително за ползване на воден обект за заустване на отпадъчни води. По време на проверката са представени протоколи от изпитване на смесен поток битово-фекални отпадъчни води и дъждовни води от проведен собствен мониторинг. Анализът е извършен от акредитирана лаборатория. Условията заложени в разрешителното за заустване, касаещи провеждане на собствен мониторинг са изпълнени. В срок е представен доклад в РИОСВ – Монтана за изпълнение на условията в разрешителното.
Съгласно Регл. ЕО №1907/2006 (Регл. REACH) дружеството се явява потребител на химични вещества и смеси. Представени са информационни листи за безопасност за всички химични вещества и смеси, отговарящи на Дял ІІ от Регламент 1907/2006 (REACH). Веществата и смесите се съхраняват в оригинални фабрично опаковки в обособен склад с ограничен достъп. 

Дейността на дружеството попада в Приложение 1 към чл. 3, т. 1 на ЗОПОЕЩ, т.к. има издадени разрешителни по смисъла на Закона за водите. По време на проверката не е представена собствена оценка за възможни случаи на непосредствена заплаха за екологични щети и на случаите на причинени екологични щети, съгласно Наредба №1/29.10.2008 г. за което е дадено предписание.

